Aloyse Kayser

Den Aloyse Kayser, gebuer den 29. Januar 1874 zu Rolleng bei Miersch, a gestuerwen de 6. Mäerz 1926 an der Stad Lëtzebuerg, war e lëtzebuergesche Politiker a Gewerkschaftler (FNCTTFEL)Kuerz Biographie an Doudesannonce vum Aloyse Kayser am Escher Tageblatt vum 8. Mäerz 1926.

Vu Beruff war den Aloyse Kayser Eisebunner; politesch war hien, mam Xavier Brasseur, Michel Welter a Bernard Krack, ee vun den Haaptleit vun der Sozialistescher Partei vu Lëtzebuerg, fir déi hie vun 1908 bis 1918 a vun 1919 bis zu sengem Doud Deputéierten an der Chamber war.

Hie war vun 1922 bis 1926, als Nofollger vum Joseph Junck, de President vun der Gewerkschaft Landesverband Luxemburger Eisenbahner, och alt nach kuerz Landesverband genannt.

Nieft der Politik war hien aktiv am Sport. Ënner sengem Impuls gouf 1899 de lëtzebuergeschen Turnverband mam deemolegen Numm Union des sociétés luxembourgeoises de gymnastique gegrënnt.

Den Aloyse Kayser war e lëtzebuergesche Fräimaurer.

Zu Lëtzebuerg um Belair, zu Schëffleng, Péiteng, Miersch, Diddeleng an zu Esch-Uelzecht ass eng Strooss no him genannt, um Belair an der Stad Lëtzebuerg och eng Schoul, d'Aloyse-Kayser-Schoul.

 Gielchen 


Biller

Literatur
 Thinnes, A., 2022. Zu nahe an den Schienen. Das ehemalige Schrankwärterhäuschen und Geburtshaus von Aloyse Kayser in Rollingen wird abgerissen. Luxemburger Wort vum 12. Januar 2022, S. 21.

 Um Spaweck 

Kategorie:Lëtzebuergesch Deputéiert
Kategorie:Lëtzebuergesch Gewerkschaftler
Kategorie:Gebuer 1874
Kategorie:Gestuerwen 1926
Kategorie:Chevalier de la Légion d'honneur
Kategorie:Lëtzebuergesch Eisebunner‎
Kategorie:Lëtzebuergesch Fräimaurer
Kategorie:Persounen, no deenen eng Struktur zu Lëtzebuerg genannt ass